open-index/open-wikipedia-markdown huggingface dataset:
Mar de Camotes

O **Mar de Camotes** é un pequeno mar dentro do arquipélago de Filipinas, situado entre as Visayas orientais e a rexión das Visayas centrais. Está rodeada polas illas de Leyte ao norte e leste, Bohol ao sur e Cebu ao oeste. O mar está conectado ao Mar de Visayas ao noroeste e ao Mar de Bohol (tamén chamado o Mar de Mindanao) e a canle Canigao que se atopa no lado sueste do Mar de Camotes. Contén as Illas Camotes, Illa Lapinig, Illa Olango, Illa Mactan, e outros pequenos illotes.

O mar de Camotes tamén contén o Banco Danajon, que é unha dobre barreira de coral en Filipinas, é unha formación xeolóxica moi rara e só hai 6 arrecifes de dobre barreira no mundo. Comprende dous conxuntos de grandes arrecifes de coral que se formaron nun costado submarino debido a unha combinación de correntes de marea favorables e crecemento de coral na zona.

As principais cidades da rexión son Ormoc & Baybay na provincia de Leyte, Talibon & Ubay, na provincia de Bohol, e Cebu City, na provincia de Cebú.

## Patróns meteorolóxicos 
O mar de Camotes está suxeito a rápidas modificacións climáticas:

Como regra xeral, o patrón meteorolóxico de Filipinas vén determinado polo **Amihan** (un vento nordés frío) que comeza nalgún momento de novembro ou decembro e remata nalgún momento de maio ou xuño. Non obstante, pode haber grandes variacións de ano en ano.

Durante todo o resto do ano, Filipinas experimenta o vento oeste ou suroeste, monzón sur-oeste, que á súa vez é coñecido como ***Habagat***. A tempada do *Habagat* caracterízase por un clima cálido e húmido, choivas frecuentes e un vento predominante desde o oeste.

O principal indicador do cambio entre os patróns estacionais *Amihan* e *Habagat* é o cambio na dirección do vento. Na maioría dos anos esta transición é abrupta e ocorre durante a noite. Nalgúns anos hai un período de quizais unha ou dúas semanas onde o vento cambia de patróns *Amihan* e *Habagat* varias veces antes de establecer o patrón da nova tempada.

## Notas 
## Véxase tamén
María Elvira Lacaci

**María Elvira Lacaci Morris**, nada en Ferrol en 1916 e finada en Madrid o 9 de marzo de 1997, foi unha poetisa galega en lingua castelá.

## Traxectoria 
Filla de militares, naceu en Ferrol pero viviu case toda a súa vida en Madrid. Foi a primeira muller que gañou o Premio Adonais (1956) por *Voz humana* e o Premio da Crítica en 1964. A súa obra enmárcase na poesía social de posguerra. Outras obras da autora son *Humana voz* (1957), *Sonido de Dios* (1962) e *Al este de la ciudad* (1963).

## Vida persoal 
Casou co actor e escritor Miguel Buñuel Tallada.

## Notas 
## Véxase tamén 
### Bibliografía 
* 
* 
* , María José. "María Elvira Lacaci" *Diccionario Biográfico Español*. Real Academia da Historia.
### Outros artigos 
* Xeración do 27
### Ligazóns externas 
* Juan José Burgoa Fernández. María Elvira Lacaci Morris *Diario de Ferrol*, 20/8/2017 .
* Poemas en torno a la creación poética
Elena Varela Arias

**María Elena Varela Arias**, nada en Lugo en 1956, é unha historiadora galega.

## Traxectoria 
Licenciada en Historia da Arte. Foi directora do Museo das Peregrinacións de Santiago de Compostela. Despois pasou a dirixir o Museo do Castro de Viladonga.

## Véxase tamén 
### Bibliografía 
*
Bèi tōu zǒu dì nà wǔ nián

***Bèi tōu zǒu dì nà wǔ nián*** (en ) é un filme chinés de 2013 dirixido por Wong Chun-chun e protagonizado por Bai Baihe, Joseph Chang e Christine Fan.

## Elenco 
* Bai Baihe
* Joseph Chang
* Christine Fan
* Amber An
* Ken Lin
* Tse Kwan-ho
* Queenie Tai
* Sky Wu

## Notas 
## Véxase tamén 
### Ligazóns externas 
*
Mico argentatus

O ***Mico argentatus*** é un mono do novo mundo orixinario das selvas tropicais do Amazonas, no Brasil. A súa pelaxe é de cor gris prateada branca, agás por unha cola escura. Son notables as súas orellas espidas, cor carne, que sobresaen da pel. Alcanzan un tamaño de 18 a 28 cm e pesan de 300 a 400 g.

## Notas 
## Véxase tamén 
### Ligazóns externas 
* Silvery Marmoset (Callithrix argentata)
Varfolomei Remov

**Varfolomei** (en ), nado como **Nikolai Fedorovich Remov** (en ), nado o  en Moscova e fusilado o 10 de xullo de 1935 en Moscova, foi un bispo ortodoxo ruso converso ao catolicismo, bispo de Sergiev e vigairo da eparquía de Moscova entre 1921 e 1928 e vigairo para os greco-católicos do administrador apostólico de Moscova Pie Eugène Neveu.

## Traxectoria 
### Primeiros anos 
Fillo dun sacerdote ortodoxo, naceu como Nikola Fedorovich Remov o  en Moscova. Graduouse pola Escola Teolóxica do Santo Lienzo en 1902, e polo Seminario Teolóxico de Moscova en 1908. Remov gradualmente comezou a amosar simpatía polo catolicismo, e comezou a pregar polo papa na liturxia. acusado de non informar ao NKVD. No canto de proporcionar información aos servizos segredos, proporcionara a Neveu información sobre as persecucións á Igrexa. Foi enviado á prisión de Butyrka, e o 17 de xuño foi condenado a morte e posteriormente executado o 26 de xuño. Da súa morte dixo o bispo Neveu:

## Notas 
## Véxase tamén 
### Bibliografía 
*
*
*

### Ligazóns externas 
*РЕМОВ Николай Федорович , perfil en Catholic.ru .
Luca Milesi

**Luca Milesi, O.F.M.Cap.**, nado o 21 de abril de 1924 en San Giovanni Bianco (Lombardía) e finado o 22 de maio de 2008 en Asmara, foi un relixioso católico italiano, primeiro bispo de Barentu dende 1995 até 2001.
## Traxectoria 
O 4 de marzo de 1950 foi ordenado sacerdote da Orde dos Freires Menores Capuchinos. En 1971 foi nomeado administrador apostólico da vigairía apostólica de Asmara dos latinos, cargo que exerceu até que o 21 de decembro de 1995 foi nomeado bispo da nova eparquía de Barentu da Igrexa católica etíope.

Recibiu a consagración episcopal o 4 de febreiro de 1996 de mans do metropolita de Adís Abeba Paulos Tzadua, e tivo como co-consagrantes principais ao bispo de Asmara Zekarias Yohannes e ao de Adigrat Kidane-Mariam Teklehaimanot.

Retirouse o 4 de outubro de 2001, e foi sucedido por Thomas Osman, do que foi co-consagrante o 12 de xaneiro de 2002. Finou o 22 de maio de 2008 en Asmara.

## Véxase tamén 
### Bibliografía 
*
### Ligazóns externas 
*
Al Shahaniya

miniatura|250px|Localización do municipio de Al-Shahaniya en Qatar.

**Al Shahaniya** (en árabe **الشحانية **), tamén coñecido como Ash Shahaniya, é un municipio de Qatar.

## Xeografía 
Situado no centro oeste do país, ocupa unha superficie de 3 299&nbsp;km2. A súa poboación, no ano 2015, era de 187 571 habitantes, polo que a súa densidade de poboación, nese ano, era de 57 hab./km2

A súa capital é a cidade do mesmo nome, que en 2015 reunía á maior parte da poboación do concello, 138 509 habitantes.

Encóntrase a medio camiño entre Dukhan e a capital, Doha, e está situada xusto ao lado da autoestrada Dukhan. Como centro urbano, serve como lugar de reunión para os habitantes dos asentamentos rurais circundantes, como Rawdat Rashed e Al Khurayb. A maioría das actividades asócianse coas carreiras de dromedarios e de órices que se celebran en Qatar dentro do municipio. En 2014, o goberno aprobou unha disposición que modificaba algunahs disposicións da lei de 1988, configurando así a Al Shahaniya como o oitavo municipio en poboación de Qatar.

## Notas
Larvivora

***Larvivora*** é un xénero de pequenas aves paseriformes da familia  Muscicapidae, que viven en Asia central e oriental.

As seis especies que forman este xénero estaban anteriormente situadas noutros xéneros. Un amplo estudo de filoxenética molecular publicado en 2010 atopou que os xéneros *Luscinia* (reiseñores e papoazuis) e  *Erithacus* (paporroibos) tal como os definira Edward C. Dickinson en 2003 non eran monofiléticos. O xénero *Larvivora* coa súa especie tipo *Larvivora cyane* creárase no século XIX pero fora abandonado, pero foi rehabilitado para acomodar un novo clado ben definido. Aínda que o *Larvivora ruficeps* non foi incluído no estudo filoxenético, foi movido tamén ao xénero resucitado, xa que é similar en estrutura, canto e comportamento ao *Larvivora brunnea* e ao *Larvivora cyane*.

O xénero *Larvivora* fora introducido polo naturalista británico Brian Houghton Hodgson en 1837. *Larvivora* significa en latín 'comedor de larvas'.

O xénero inclúe as seguintes especies:
**Larvivora brunnea* (antes en *Luscinia*)
**Larvivora cyane* (antes en *Luscinia*)
**Larvivora sibilans* (antes en *Luscinia*)
**Larvivora komadori* (antes en *Erithacus*)
**Larvivora akahige* (antes en *Erithacus*)
**Larvivora ruficeps* (antes en *Luscinia*)

## Notas
Robert Carson

O nome de **Robert Carson** pódese referir a:

***Robert Carson** (1918-2006), coñecido como **R. A. G. Carson**, numismático británico;
***Robert Carson** (1909-1979), actor norteamericano;
***Robert Carson** (1909-1983), escritor norteamericano.
María Xosé Justo

**María Xosé Justo Martín**, nada en Verín o 1 de xullo de 1957 e finada en Santiago de Compostela o 16 de febreiro de 2022, foi unha arquiveira e escritora galega.

## Traxectoria 
Licenciada en Xeografía e Historia. En 1981 gañou as oposicións ao corpo de axudantes de Arquivos, Bibliotecas e Museos. Empezou a traballar na Biblioteca Xeral da USC. Foi directora do Arquivo Histórico Provincial de Pontevedra en 1986. Dende 1987 foi directora do Arquivo Histórico da Universidade de Santiago de Compostela. Foi vicepresidenta da sección de Arquivos Notariais do Consello Internacional de Arquivos.

## Notas 
## Véxase tamén 
### Bibliografía 
*
Loose Nut

***Loose Nut*** é o quinto álbum de estudio da banda estadounidense de hardcore punk Black Flag, publicado en maio de 1985 a través do selo SST Records.

## Listaxe de cancións
Neotragus

***Neotragus*** é un xénero de mamíferos artiodáctilos da familia dos  bóvidos, subfamilia dos antilopinos.

O xénero comprende tres especies que forman parte do grupo chamado dos *antílopes ananos*.

## Taxonomía 
### Descrición 
O xénero foi descrito en 1827 polo naturalista bitánico, nacido en Bélxica, Charles Hamilton Smith, In Griffith *et al*., *Anim. Kingdom*, **5**: 349. Literalmente 'o novo bode'.

### Clasificación 
O xénero comprende, como quedou dito, tres especies, coas seguintes subespecies.

***Neotragus*** C. H. Smith, 1827
* *Neotragus batesi* de Winton, 1903
* *Neotragus moschatus (Von Dueben, 1846)
** *Neotragus moschatus kirchenpaueri* (Pagenstecher, 1885)
** *Neotragus moschatus livingstonianus* (Kirk, 1865)
** *Neotragus moschatus moschatus* (Von Dueben, 1846)
** *Neotragus moschatus zuluensis* (Thomas, 1898)
* *Neotragus pygmaeus* (Linnaeus, 1758)

#### Controversia 
Porén, estudos recentes de ácido nucleico suxiren a algúns autores que o xénero debería incluír, tan só unha única especie, *Neotragus pygmaeus* e que as outras dúas especies anteriormente incluídas no xénero non están estreitamente relacionadas, e deberían asignarse ao novo xénero *Nesotragus*.

## Notas 
## Véxase tamén 
### Bibliografía 
* Groves, C. & Grubb, P. (2011): *Ungulate Taxonomy*. Baltimore, Maryland, USA: Johns Hopkins University Press. ISBN  978-1-4214-0093-8.
* Groves, C. P. *et al*. (2011): "Family Bovidae (Hollow-horned rumiants)". In: Wilson, D. E. & Mittermeier, R. A. eds (2011): *Handbook of the Mammals of the World*. Volume II. Hoofed Mammals. Barcelona: Lynx edicions. ISBN 978-84-96553-77-4.
* Wilson, D. E., & Reeder, D. M., editors (2005): *Mammal Species of the World — A Taxonomic and Geographic Reference*. Third edition. *Mammal Species of the World: A Taxonomic and Geographic Reference* (3rd ed.). Baltimore, Maryland, USA: Johns Hopkins University Press. ISBN 978-0-8018-8221-0.

### Outros artigos 
* Bóvidos
* Antílopes
* Antilopinos
* Neotraguinos

### Ligazóns externas 
* *Neotragus'' na ADW.
Gonzalo Menéndez-Pidal

**Gonzalo Menéndez-Pidal y Goyri**, nado en Madrid o 12 de abril de 1911 e finado ibídem o 11 de decembro de 2008, foi un historiador español, académico da Real Academia da Historia.

## Traxectoria 
[miniatura|300px|Gonzalo Menéndez Pidal (á esquerda) grava a Lorca e a outros membros de [La Barraca na rúa Capitán Galán (hoxe Rúa Príncipe) de Vigo, en agosto de 1932.]]
Nado en Madrid o 12 de abril de 1911, Licenciouse na carreira de Historia na Universidade de Madrid Finou en Madrid o 11 de decembro de 2008 á idade de 97 anos.

## Notas 
## Véxase tamén 
### Bibliografía 
* 
* 
* 
* 

### Outros artigos 
* La Barraca
Os bicivoadores

***Os bicivoadores*** (en  ou *Short Wave* en América) é un filme de aventuras australiano de 1983 de aventuras protagonizado por Nicole Kidman.

Estreouse en galego o 27 de xaneiro de 1990 a través da TVG.

## Personaxes 
* Nicole Kidman como Judy
* Angelo D'Angelo como PJ
* James Lugton como Goose
* Bryan Marshall como o xefe
* David Argue como Whitey
* John Ley como Moustache

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
O bico do asasino

***O bico do asasino*** (en ) é un filme estadounidense de 1955 dirixido por Stanley Kubrick e escrito por Kubrick e Howard Sackler. É o segundo filme de Kubrick, sendo o primeiro *Fear and Desire* (1953). Está protagonizado por Jamie Smith, Irene Kane e Frank Silvera.

Estreouse en galego o 17 de xaneiro de 1998 a través da TVG.

## Personaxes 
* Jamie Smith como Davey Gordon
* Irene Kane como Gloria Price
* Frank Silvera como Vincent Rapallo
* Jerry Jarrett como Albert
* Mike Dana como Gangster
* Felice Orlandi como Gangster
* Skippy Adelman como dono da fábrica
* David Vaughan como Conventioneer
* Alec Rubin como Conventioneer
* Ralph Roberts como Gangster
* Phil Stevenson como Gangster
* Ruth Sobotka como Iris/bailarina

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en AllMovie
OpenClassrooms

miniatura
**OpenClassrooms** é unha plataforma educativa na que se imparten cursos online gratuítos e abertos a todo o mundo, na que participan diferentes universidades a nivel internacional.

## Historia 
Foi fundada en novembro de 1999 por Mathieu Nebra, co fin de desenvolver dentro do ámbito do e-learning unha ampla oferta  educativa.

OpenClassrooms supera os un millóns de estudantes, repartidos por todo o mundo, que cursan algún dos máis de 750 cursos impartidos maioritariamente en lingua francés, pero tamén en español e inglesa.

Algúns destes cursos permiten obter un certificado que avala a realización do curso, previo pago dunha cantidade, sempre que o estudante expedise previamente un certificado de identidade verificada.

## Notas 
## Véxase tamén
### Ligazóns externas 
*Páxina oficial de OpenClassrooms
Matapadre

**Matapadre Discográfica** é un selo discográfico independente galego baseado en Santiago de Compostela. A produtora compostelá Work On Sunday, organizadora do WOS Festival e do evento *Triciclo*, está asociada a Matapadre. O selo foi fundado no ano 2010 por Iván Arias e Diego Castro.

## Artistas 
*Bala
*Colectivo Oruga
*Disco las Palmeras!
*Esquelas
*Guerrera
*Jay
*Lendrone
*Malandrómeda
*Puma Pumku
*Telephones Rouges
*Unicornibot

## Notas 
## Véxase tamén 
### Ligazóns externas 
* Páxina do selo
Conchita Montenegro

**María de la Concepción Andrés Picado**, coñecida como **Conchita Montenegro**, nada en Donostia o 11 de setembro de 1911 e finada en Madrid o 22 de abril de 2007, foi unha modelo, bailarina e actriz española. Destacou por ser a primeira muller española que triunfou en Hollywood, tanto en castelán como en inglés.

## Traxectoria 
Abandonou a súa cidade natal con dez anos para trasladarse a Madrid, onde comezou a formarse e fóronse desenvolvendo as súas calidades interpretativas. Sendo aínda adolescente marchou a París para asistir a clases de danza e arte dramática que recibiu na Escola do Teatro da Ópera.

Ó seu regreso a España formou un dúo de baile coa súa irmá Juanita, co nome de “Las Dresnas de Montenegro”, e triunfaron nas principais capitais europeas. Tiña outra irmá, Justa.

Rodou a súa primeira película en 1927, *La muñeca rota*, dirixida por Reinhardt Blotner.

Despois chegarían outras producións como *Rosa de Madrid* (1927) de Eusebio Fernández Ardavín e *Sortilegio* (1927), de Agustín de Figueroa.

### Nos Estados Unidos 
En xuño de 1930 sae cara ós Estados Unidos. A dobraxe aínda non existía polo que o seu traballo consistía en rodar en castelán, xunto con outros actores de renome, versións dos éxitos do momento, destinadas ás salas de exhibición de España e Iberoamérica. Durante pouco máis dun ano foi estrela contratada do Metro-Goldwyn-Mayer, coa que roda *¡De frente, marchen!* (1930), de Edward Sedgwick, *Sevilla de mis amores* (1930), de Ramón Novarro, *Su última noche* (1931), de Chester M. Franklin, *En cada puerto un amor* (1931), de Marcel Silver, *The Twain Shall Meet* (1931), de W. S. Van Dyke, con Leslie Howard, e *Strangers May Kiss* (1931), de George Fitzmaurice, con Norma Shearer e Robert Montgomery.

## Notas 
## Véxase tamén 
### Bibliografía 
* J. García de Dueñas, “Conchita Montenegro. La dama escondida”, *AGR coleccionistas de cine* nº 21, 2004, páxs. 88-113.
### Ligazóns externas 
*
O bico mortal

***O bico mortal*** (en ) é un filme estadounidense de 1955 producido e dirixido por Robert Aldrich. Está protagonizado por Ralph Meeker. O guión foi escrito por A.I. Bezzerides, baseado na novela de misterio de Mickey Spillane *Kiss Me, Deadly*. O filme foi distribuído por United Artists. *O bico mortal* recadou $726&nbsp;000 nos Estados Unidos e outros $226&nbsp;000 no resto do mundo. O filme tivo que padecer o escrutinio da Comisión Kefauver, que o cualificou como "deseñada para arruinar os mozos televidentes", polo que o director Aldrich protestou polas conclusións da Comisión.

*O bico mortal* supuxo o debut das actrices Cloris Leachman e Maxine Cooper. En 1999, *O bico mortal* foi escollido para a súa preservación no National Film Registry da Biblioteca do Congreso dos Estados Unidos por ser "cultural, histórico ou esteticamente significativo".

Estreouse en galego o 28 de marzo de 1998 a través da TVG.

## Personaxes 
* Ralph Meeker como Mike Hammer
* Albert Dekker como Dr. G.E. Soberin
* Paul Stewart como Carl Evello
* Juano Hernandez como Eddie Yeager
* Wesley Addy como Tenente Pat Murphy
* Marian Carr como Friday
* Maxine Cooper como Velda
* Cloris Leachman como Christina Bailey
* Gaby Rodgers como Gabrielle (Lilly Carver)
* Nick Dennis como Nick
* Jack Lambert como Sugar Smallhouse
* Jack Elam como Charlie Max
* Jerry Zinneman como Sammy
* Leigh Snowden como Cheesecake

## Notas 
## Véxase tamén 
### Bibliografía 
* Parish, James Robert e Michael R. Pitts. *The Great Science Fiction Pictures*. Jefferson, Carolina do Norte: McFarland & Company, 1977. .
* Strick, Philip. *Science Fiction Movies*. Londres: Octopus Books Limited, 1976. .
* Warren, Bill. *Keep Watching The Skies: Science Fiction Films of the Fiftees* Vol I: 1950–1957. Jefferson, Carolina do Norte: McFarland & Company, 1982. .

### Ligazóns externas 
* 
* Ficha en AllMovie
Bikini Beach

***Bikini Beach*** é un filme estadounidense dirixido por William Asher e protagonizado por Frankie Avalon e Annette Funicello. O filme pertence ó xénero de filmes de "festa na praia", moi populares na década de 1960. Este é o terceiro título nunha serie de sete filmes producidos por American International Pictures (AIP).

## Personaxes 
* Annette Funicello como Dee Dee
* Frankie Avalon como Frankie / Potato Bug (Peter Royce Bentley)
* Keenan Wynn como Harvey Huntington Honeywagon III
* Martha Hyer como Vivian Clements
* Harvey Lembeck como Eric Von Zipper
* Don Rickles como Big Drag
* John Ashley como Johnny
* Jody McCrea como Deadhead
* Candy Johnson como Candy
* Danielle Aubry como Yvonne
* Elizabeth Montgomery como voz de Yvonne
* Meredith MacRae como Animal
* Delores Wells como Sniffles
* Donna Loren como Donna
* Janos Prohaska como Clyde
* Timothy Carey como South Dakota Slim
* Little Stevie Wonder como el mesmo
* Alberta Nelson como Puss/Alberta
* Boris Karloff como Art Dealer

## Notas 
## Véxase tamén 
### Ligazóns externas 
* 
* Ficha en AllMovie
Bigfoot (filme)

***Bigfoot*** (en ) é un filme estadounidense de 1987 dirixido e producido por William Dear. Está protagonizado por John Lithgow, Melinda Dillon, Don Ameche, David Suchet, Margaret Langrick, Joshua Rudoy, Lainie Kazan e Kevin Peter Hall. Steven Spielberg serviu como produtor exectivo sen acreditar, mentres que Rick Baker foi o encargado da maquillaxe e dos deseños da criatura. É a historia do encontro entre unha familia de Seattle cun pé grande. Está parcialmente inspirado nos numerosos realatos de avistamentos na costa do Pacífico, California e outras partes dos Estados Unidos e o Canadá dende a década de 1960. O filme gañou un Oscar á mellor maquillaxe na 60ª edición dos premios, e inspirou unha serie de televisión homónima.

Estreouse en galego o 2 de xaneiro de 2002 a través da TVG.

## Personaxes 
* John Lithgow como George Henderson
* Melinda Dillon como Nancy Henderson
* Margaret Langrick como Sarah Henderson
* Joshua Rudoy como Ernie Henderson
* Kevin Peter Hall como Harry (no traxe)
** Rick Baker como Harry (monicreque)
** Tom Hester como Harry (monicreque)
** Tim Lawrence como Harry (monicreque)
** Fred Newman como Harry (voz)
* Lainie Kazan como Irene Moffat
* Don Ameche como Dr. Wallace Wrightwood
* David Suchet como Jacques LaFleur
* M. Emmet Walsh como George Henderson Sr.
* William Dear como Sighting Man

## Notas 
## Véxase tamén 
### Ligazóns externas 
* 
* Ficha en BoxOfficeMojo
Black Dog

***Black Dog*** é un filme estadounidense de 1998 dirixido por Kevin Hooks e protagonizado por Patrick Swayze. O filme conta a historia dun condutor de camións que é manipulado para transportar armas de xeito ilegal. Está coprotagonizado por Randy Travis e Meat Loaf.

## Personaxes 
* Patrick Swayze como Jack Crews
* Randy Travis como Earl
* Meat Loaf como Red
* Gabriel Casseus como Sonny
* Brian Vincent como Wes
* Graham Beckel como Frank Cutler
* Brenda Strong como Melanie Crews
* Rusty DeWees como Junior
* Cyril O'Reilly como Vince
* Erin Broderick como Tracy Crews
* Charles S. Dutton como Axente do FBI Allen Ford
* Stephen Tobolowsky como Axente da ATF McClaren 
* Lorraine Toussaint como Axente do FBI Avery

## Véxase tamén 
### Ligazóns externas 
* 
* Ficha en RottenTomatoes 
* Ficha en BoxOfficeMojo
Ripollès (homónimos)

A palabra **Ripollès** pódese referir a:

## Lugares 
* **Ripollès** comarca da provincia de Xirona;

## Persoas 
* **Pere Pau Ripollès Alegre** (nado en 1953), numismático español.
Eurocopter EC130

O **Eurocopter EC130** (no presente **Airbus Helicopters H130**) é un helicóptero utilitario lixeiro dun motor desenvolvido a partir do Eurocopter AS350 Écureuil. Un dos principais cambios foi a adopción dun dispositivo Fenestron no lugar dun rotor de cola convencional. Foi lanzado e fabricado polo grupo Eurocopter, que posteriormente pasaría a chamarse Airbus Helicopters.

## Desenvolvemento 
Durante os anos 80 houbo un considerable interese dentro do fabricante francés Aérospatiale de desenvolver aínda máis o seu exitoso helicóptero AS350 B3 Écureuil, que fora desenvolvido orixinalmente a principios dos 70. O 6 de febreiro de 1987 un prototipo AS350 Z (un AS350 B2 modificado) realizou o seu primeiro voo cun rotor de cola de tipo Fenestron no lugar dun convencional. O programa de probas do AS350 Z prolongouse durante varios anos, recibindo o aparello modificacións adicionais como unha nova toma de aire baseada na do Eurocopter EC120. O AS350 Z contribuíu ao desenvolvemento global do rotor de cola tipo Fenestron.

A principios dos 90 o desenvolvemento do novo helicóptero continuou baixo o mando de Eurocopter (Aerospatiale fusionárase dentro da multinacional Eurocopter). O 24 de xuño de 1999 o primeiro prototipo do EC130 realizou o seu voo de estrea, co piloto de probas australiano Steven Page aos mandos. Entre os principais cambios con respecto o AS350 estaban a adopción dun sistema hidráulico dual, o dispositivo Fenestron pechado, e unha fuselaxe máis ancha para conseguir unha cabina con máis espazo interior. *Vertical Magazine* describiu ao EC130 como "un dos helicópteros dun motor máis exitosos para servizo médico aéreo".

En febreiro de 2012 Eurocopter desvelou formalmente o EC130 T2, unha variante actualizada do EC130 cun máis potente motor turboeixo Turbomeca Arriel 2D. O T2 melloraba o rendemento do modelo base; máis do 70% da célula do EC130 T2 era distinta da do modelo EC130 inicial con tiña cambios para mellorar as condicións dos pasaxeiros como un sistema de control de vibración activo e un mellor sistema de aire acondicionado, mentres que o consumo de combustible é un 14% menor. En 2012 Eurocopter recibiu un pedido de 50 EC130 T2 por parte de Maverick Helicopters, e outros clientes como Papillon e Blue Hawaiian aumentaron os pedidos da nova variante á 105 unidades.

O EC130 T2 entrou en servizo no ano 2012. En agosto de 2013 a subsidiaria brasileira de Airbus Helicopter, Helibras, montou o seu primeiro EC130 T2; o primeiro EC130 T2 montado en Australia chegou en decembro de 2013.

En 2021 Airbus probou unha asistencia eléctrica híbrida nun H130 para estender o tempo de reacción ata 30 segundos durante a transición á autorrotación despois dunha avaría do motor.'''

## Notas
Blácula, Drácula negro

***Blácula, Drácula negro*** (en ) é un filme estadounidense de 1972 producido por American International Pictures. O filme foi dirixido por William Crain e está protagonizado por William Marshall no papel do príncipe africano do século XVIII Mamuwalde, que é convertido en vampiro polo Conde Drácula en Transilvania en 1780, despois de que Drácula rexeitase axudar a Mamuwalde a suprimir o comercio de escravos.

*Blácula* foi estreado con valoracións diversas nos Estados Unidos, mais foi un dos filmes con maior recadación dese ano. *Blácula* foi seguido por *O regreso de Blácula* en 1973 e inspirou unha onda de filmes de terror de temática blaxploitation.

Estreouse en galego o 22 de xullo de 1991 a través da TVG.

## Personaxes 
*William Marshall como Príncipe Mamuwalde / Blácula 
*Denise Nicholas como Michelle Williams
*Vonetta McGee como Tina Williams / Luva 
*Gordon Pinsent como Tenente Jack Peters 
*Thalmus Rasulala como Dr. Gordon Thomas 
*Emily Yancy como Nancy 
*Lance Taylor Sr. como Swenson 
*Logan Field como Sarxento Barnes
*Ted Harris como Bobby McCoy 
*Rick Metzler como Billy Schaffer 
*Ketty Lester como Juanita Jones
*Charles Macaulay como Conde Drácula 
*Ji-Tu Cumbuka como Skillet 
*Elisha Cook, Jr. como Sam

## Notas 
## Véxase tamén 
### Bibliografía 
* 
* 

### Ligazóns externas 
* 
* Ficha en AllMovie 
* Ficha en RottenTomatoes
Kendall Stephens

**Kendall Everette Stephens**, nado en St. Charles, Illinois, o 11 de novembro de 1994, é un xogador estadounidense de baloncesto profesional que xoga no South East Melbourne Phoenix da National Basketball League australiana.

## Traxectoria profesional 
O 19 de agosto de 2018, anunciouse a súa fichaxe por unha tempada polo Obradoiro CAB da Liga ACB. O 19 de xaneiro de 2019, Stephens e o Obradoiro acordaron a rescisión do seu contrato.

## Notas 
## Véxase tamén 
### Ligazóns externas 
* Perfil en ACB.com
Elixabete Imaz

**Miren Elixabete Imaz Martínez**, nada en Errenteria en 1969, é unha antropóloga vasca que estudou a maternidade.

## Notas 
## Véxase tamén 
### Ligazóns externas 
*
Bloodsport, a man de ferro

***Bloodsport, a man de ferro*** (en ) é un filme estadounidense de 1996 dirixido por Alan Mehrez. É a secuela do filme de 1987 *Bloodsport*. Esta secuela tivo unha estrea limitada nos cinemas antes de lanzala en formato vídeo.

Estreouse en galego o 29 de abril de 2000 a través da TVG.

## Personaxes 
*Daniel Bernhardt como Alex Cardo
*Pat Morita como David Leung
*Donald Gibb como Ray 'Tiny' Jackson
*James Hong como mestre Sun
*Lori Lynn Dickerson como Janine Elson
*Ong Soo Han como Demon
*Philip Tan como John
*Nicholas Hill como Sergio DeSilva
*Ron Hall como Cliff
*Hee Il Cho como xuíz

## Notas 
## Véxase tamén 
### Ligazóns externas 
*
Blueberry, a experiencia secreta

***Blueberry, a experiencia secreta*** (en ) é un filme western de 2004 dirixido por Jan Kounen. É unha adaptación da serie de banda deseñada franco-belga *Blueberry*, ilustrada por Jean Giraud (máis coñecido como Moebius) e escrita por Jean-Michel Charlier. Porén, o filme ten pouco en común co material fonte. Está protagonizado por Vincent Cassel xunto con Michael Madsen e Juliette Lewis.

Estreouse en galego o 15 de xuño de 2008 a través da TVG.

## Personaxes 
* Vincent Cassel como Mike Blueberry
* Juliette Lewis como Maria Sullivan
* Michael Madsen como Wallace Sebastian Blount
* Temuera Morrison como Runi
* Ernest Borgnine como Rolling Star
* Djimon Hounsou como Woodhead
* Hugh O'Conor como Young Mike Blueberry
* Geoffrey Lewis como Greg Sullivan
* Nichole Hiltz como Lola
* Kateri Walker como Kateri
* Vahina Giocante como Madeleine
* Kestenbetsa como Kheetseen
* Tchéky Karyo como Tío
* Eddie Izzard como Prosit
* Colm Meaney como Jimmy McClure
* François Levantal como Pete

## Notas 
## Véxase tamén 
### Ligazóns externas 
*
Trazo de xiz

***Trazo de xiz*** é unha historieta serial de Miguelanxo Prado. e na revista *À Suivre* co nome de *Trait de craie* en 1992. Máis adiante, en 1993, sería publicada en álbum por Norma Editorial, que levaría a cabo no 2012 unha reedición mellorada e con material adicional.

No 1994, *Trazo de xiz* obtivo o premio á mellor obra de autor español no Salón do Cómic de Barcelona e á mellor historieta estranxeira na edición de 1994 do Festival de Angulema.

Trazo de Xiz foi publicada por Glénat en catalán (*Traç de Guix*) no 2008, e por El Patito Editorial en galego (*Trazo de Xiz*) no 2012.

## Argumento 
*Trazo de xiz* é unha historia onde aparentemente nada pasa. É a historia dun mariño que chega a unha pequena illa case abandonada onde só hai un faro que non funciona e unha pensión onde habitan tres acodes.

## Notas 
## Véxase tamén 
### Ligazóns externas 
* Na páxina de Miguelanxo Prado
Love (filme de 2015)

***Love*** é un filme franco-belga dirixido e escrito por Gaspar Noé. É un filme erótico de contido explícito encadrado na categoría de cinema arte. Trátase do cuarto filme de Noé despois dun hiato de cinco anos. Foi estreado en 3D.

## Personaxes 
* Aomi Muyock como Electra
* Karl Glusman como Murphy
* Klara Kristin como Omi
* Ugo Fox como Gaspar
* Juan Saavedra como Julio
* Aron Pages como Noe
* Isabelle Nicou como Nora
* Benoît Debie como Yuyo
* Vincent Maraval como Castel
* Deborah Revy como Paula
* Xamira Zuloaga como Lucile
* Stella Rocha como Mama
* Omaima S. como Victoire

## Notas
Bo día (filme)

é un filme xaponés de 1959 dirixido por Yasujirō Ozu. Está vagamente baseado no seu propio filme de 1932 *Otona no miru ehon - Umarete wa mita keredo*, e é o segundo filme en cor de Ozu.

Estreouse en galego en 2004 a través da TVG.

## Personaxes 
* Keiji Sada como Heiichiro Fukui
* Yoshiko Kuga como Setsuko Arita
* Chishū Ryū como Keitaro Hayashi
* Kuniko Miyake como Tamiko Hayashi
* Haruko Sugimura como Kikue Haraguchi
* Shitara Koji como Minoru Hayashi
* Masahiko Shimazu como Isamu Hayashi
* Kyoko Izumi como Midori Maruyama
* Taiji Tonoyama como vendedor

## Notas 
## Véxase tamén 
### Ligazóns externas 
* 
* Ficha en AllMovie
O bo fillo

***O bo fillo*** (en ) é un filme estadounidense de 1993 dirixido por Joseph Ruben. O guión foi escrito polo novelista inglés Ian McEwan. Está protagonizado por Macaulay Culkin, Elijah Wood, Wendy Crewson e David Morse.

## Personaxes 
* Elijah Wood como Mark Evans
* Macaulay Culkin como Henry Evans
* Wendy Crewson como Susan Evans
* David Morse como Jack Evans
* Daniel Hugh Kelly como Wallace Evans
* Jacqueline Brookes como Alice Davenport
* Quinn Culkin como Connie Evans
* Ashley Crow como Janice Evans

## Notas 
## Véxase tamén 
### Ligazóns externas 
*
Eurocopter EC155

O **Eurocopter EC155** (no presente **Airbus Helicopters H155**) é un helicóptero de transporte medio de longo alcance desenvolvido por Eurocopter a partir da súa familia Dauphin para o uso civil. Trátase dun aparello bimotor que pode transportar ata 13 pasaxeiros xunto con 1 ou 2 tripulantes, dependendo da configuración. O helicóptero comercialízase como transporte de pasaxeiros, apoio a plataformas petrolíferas ou transporte corporativo VIP. En 2015 o EC155 foi renomeado formalmente como o H155.

## Notas
Bo Nadal, Mr. Lawrence

(tamén coñecido nalgunhas edicións europeas como ***Furyo*** (俘虜,"prisioneiro de guerra"), é un filme británico-xaponés-neozelandés de 1983 dirixido por Nagisa Ōshima, producido por Jeremy Thomas e protagonizado por David Bowie, Tom Conti, Ryuichi Sakamoto, Takeshi Kitano e Jack Thompson. O guión é obra de Oshima xunto con Paul Mayersberg e baséase na experiencia de Laurens van der Post como prisioneiro nun campo xaponés durante a segunda guerra mundial.

Estreouse en galego o 28 de decembro de 1991 a través da TVG.

## Personaxes 
* David Bowie como Maior Jack "Strafer" Celliers
* Tom Conti como Tenente Coronel John Lawrence
* Ryuichi Sakamoto como Capitán Yonoi
* Takeshi Kitano como Sarxento Gengo Hara
* Jack Thompson como Capitán Hicksley
* Johnny Okura como Kanemoto
* Alistair Browning como De Jong
* James Malcolm como irmán de Celliers
* Chris Broun como Jack Celliers, con 12 anos
* Yūya Uchida¡ como comandante do campo
* Ryunosuke Kaneda como Coronel Fujimura
* Takashi Naitō como Tenente Iwata
* Tamio Ishikura como Prosecutor
* Rokko Toura como Intérprete
* Kan Mikami como Tenente Ito
* Hideo Murota como novo comandante do campo

## Notas 
## Véxase tamén 
### Ligazóns externas 
* 
* Ficha en AllMovie
Larvivora komadori

***Larvivora komadori*** é unha especie de ave paseriforme da familia Muscicapidae endémica das illas Ryūkyū do Xapón.

## Taxonomía 
miniatura|esquerda|Macho.
Esta especie clasificábase antes no xénero *Erithacus* (os paparroibos), xunto a *Larvivora akahige*. Pero estudos filoxenéticos realizados en 2006 e 2010 demostraron que as dúas especies asiáticas estaban máis próximas á especie naquel momento clasificada como *Luscinia cyane* (hoxe *Larvivora cyane*) que do paparroibo. Como *Luscinia* non era monofilético recuperouse o vello xénero *Larvivora* para situar o clado que contiña *Larvivora komadori*, *Larvivora akahige*, *Larvivora cyane* e outras especies (antes no xénero *Luscinia*).

O nome científico desta especie, *komadori*, é algo confuso, xa que é o nome común en xaponés do seu parente *Larvivora akahige*, e viceversa, o nome científico deste último, ***akahige***, é o nome común en xaponés de *Larvivora komadori*.

Recoñécense dúas subespecies:
**L. k. komadori* Temminck, 1835 - vive nas illas Ryūkyū setentrionais;	
**L. k. namiyei* Stejneger, 1887 - vive na illa de Okinawa.

## Notas 
## Véxase tamén 
### Ligazóns externas
Larvivora akahige

***Larvivora akahige*** é unha especie de ave paseriforme da familia Muscicapidae que vive no arquipélago do Xapón e no leste da China.

## Distribución e hábitat 
miniatura|esquerda|Macho.
miniatura|esquerda|Femia.
Cría nos bosques das illas do arquipélago xaponés, incluído o sur da illa de Sakhalin, ademais das illas Kuriles meridionais e outras illas menores. Migra para pasar o inverno no leste da China.

## Taxonomía 
A especie foi descrita cientificamente en 1835 polo zoólogo holandés Coenraad Jacob Temminck, co nome binomial de *Sylvia akahige*. Posteriormente foi clasificado no xénero *Erithacus*, xunto a *Larvivora komadori* e o paporroibo europeo. Mais un estudo filoxenético de 2006 demostrou que as dúas especies asiáticas estaban máis próximas á hoxe chamada *Larvivora cyane* (naquel momento clasificado como *Luscinia*) que ao paporroibo. Un amplo estudo de 2010 confirmou isto e ademais demostrou que o xénero *Luscinia* non era monofilético. Entón reinstaurouse o xénero *Larvivora* para resituar o clado que contiña os que hoxe se chaman *Larvivora akahige*, *Larvivora komadori*, *Larvivora cyane* e outras especies que se clasificaban en *Luscinia*.

O nome científico desta especie, *akahige* é algo confuso, xa que é o nome común en xaponés do seu parente de Okinawa (*Larvivora komadori*), e viceversa, o nome científico deste último, ***komadori***, é o nome común en xaponés do *L. akahige*.

Recoñécense dúas subespecies:
**L. a. akahige* Temminck, 1835 - encóntrase en Sakhalin, as Kuriles meridionais e as illas principais do Xapón;
**L. a. tanensis* Kuroda, 1923 - presente nalgunhas illas menores do sur do arquipélago xaponés (as illas Izu e as próximas a Kyūshū).

## Notas 
## Véxase tamén 
### Ligazóns externas 
* Gravacións do canto do reiseñor xaponés
Alcest

**Alcest** é unha banda de blackgaze formada no ano 2000 na cidade francesa de Bagnols-sur-Cèze. Esta funciona como un proxecto individual de Stéphane Paut, máis coñecido como Neige. A banda comezou como un proxecto en solitario de black metal que en pouco tempo se converteu nun trío coa publicación da súa primeira maqueta no 2001. Pouco despois, Aegnor e Argoth, os outros dous membros do terceto, abandonaron a banda e deixaron a Neige como músico en solitario. A saída destes dous membros provocou un cambio estilístico, xa que Neige comezou a experimentar e a incorporar elementos de shoegaze e post-rock ao black metal, creando un novo subxénero musical chamado blackgaze arredor do 2005 coa publicación do seu EP Le Secret. Este subxénero será cultivado ata hoxe en día por bandas como Deafheaven, Liturgy, Harakiri for the Sky ou Sylvaine. No 2010 únese á formación o batería Winterhalter despois de 9 anos con Neige como único membro. Alcest publicou seis álbums de estudio; os tres primeiros están escritos integramente en lingua francesa.

## Discografía
### Álbums de estudio 
### EPs 
### Splits 
### Directos 
## Notas
## Véxase tamén 
### Ligazóns externas 
* Páxina oficial
Os Blues Brothers

miniatura|230p
***Os Blues Brothers*** (en ) é un filme estadounidense de 1980 dirixido por John Landis. Está protagonizado por John Belushi e Dan Aykroyd como "Joliet" Jake e Elwood Blues, personaxes desenvolvidos no musical "The Blues Brothers" de *Saturday Night Live*. O guión do filme foi escrito por Aykroyd e Landis. Contén números musicais dos cantantes de rhythm and blues (R&B), soul, e blues James Brown, Cab Calloway, Aretha Franklin, Ray Charles e John Lee Hooker. O filme está ambientado en Chicago, Illinois, onde foi rodado.

Estreouse en galego o 6 de febreiro de 1988 a través da TVG.

## Personaxes 
* John Belushi como "Joliet" Jake Blues
* Dan Aykroyd como Elwood Blues
* James Brown como Reverendo Cleophus James
* Cab Calloway como Curtis
* Ray Charles como Ray
* Aretha Franklin como Mrs. Murphy
* Steve Cropper como guitarra
* Donald "Duck" Dunn como baixo
* Murphy Dunne ("Murph") como teclado
* Willie "Too Big" Hall como batería
* Tom "Bones" Malone como trombón
* "Blue Lou" Marini como saxofón
* Matt "Guitar" Murphy como guitarra
* "Mr. Fabulous" Alan Rubin como trompeta
* Carrie Fisher como Mystery Woman
* Henry Gibson como Head Nazi
* John Candy como Burton Mercer
* John Lee Hooker como Street Slim
* Kathleen Freeman como Sister Mary Stigmata
* Steve Lawrence como Maury Sline
* Twiggy como chic lady
* Frank Oz como corrections officer
* Jeff Morris como Bob
* Charles Napier como Tucker McElroy
* Steven Spielberg como Cook County Assessor
* Steven Williams como Trooper Mount
* Armand Cerami como Trooper Daniel

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Callicebus torquatus

O ***Callicebus torquatus*** é unha especie de primate da familia *Pitheciidae* que é orixinario do bosque húmido entre os ríos Caquetá e Negro, na Amazonia, no noroeste do Brasil, até os 500 msnm.

O seu corpo mide entre 31 e 37 cm de lonxitude e a súa cola entre 42 e 49&nbsp;cm; rolda entre 0,8 e 1,5 kg. A pelaxe do corpo e a cola é longo e denso, negro ou castaño moi escuro, cun colar branco e ancho baixo o pescozo, bico branco e mans amarelentas.

Vive en pequenos grupos territoriais de até seis individuos con área de acción de 9 a 22 ha de bosques maduros. Os seus hábitos son arbóreos e permanece nas pólas altas ou medias das árbores, case todo o tempo. Na noite dormen coas súas colas entrelazadas.

Aliméntase de sementes, froitas e invertebrados.

## Notas
Fitol

O **fitol** é un alcohol diterpeno acrílico que se pode usar como precursor na produción de formas sintéticas da vitamina E e vitamina K1. En ruminantes, a fermentación no estómago dos materiais vexetais inxeridos libera fitol, un constituínte da clorofila, que despois se converte en ácido fitánico e é almacenado nas graxas. No estómago dos tiburóns orixina pristano.

## Patoloxía humana 
A enfermidade de Refsum é un trastorno autosómico recesivo que causa a acumulación de grandes depósitos de ácido fitánico nos tecidos, que manifesta frecuentemente polineuropatía periférica, ataxia cerebelar, retinite pigmentosa, anosmia, e perda de audición. Aínda que os humanos non poden formar ácido fitánico a partir da clorofila, poden converter o fitol libre en ácido fitánico. Así, os pacientes da enfermidade de Refsum deberían limitar o consumo de ácido fitánico e de fitol libre. Mediuse a cantidade de fitol libre en numerosos produtos alimenticios.

## Funcións na natureza 
Os insectos, como o escaravello *Blepharida rhoi*, utilizan o fitol e os seus metabolitos (por exemplo, o ácido fitánico) como axentes químicos disuasorios contra os predadores. Estes compostos orixínanse a partir de compostos das plantas hóspedes.

As evidencias indirectas indican que, a diferenza dos humanos, diversos primates non humanos pode derivar cantidades significativas de fitol a partir da fermentación no estómago de materiais vexetais.

## Modulador da transcrición 
O fitol ou os seus metabolitos únense e activan os factores de transcrición PPAR-alfa  e o receptor X retinoide (RXR). Os metabolitos ácido fitánico e ácido pristánico son ligandos que aparecen na natureza. En ratos o fitol oral induce a proliferación masiva de peroxisomas en varios órganos.

## Biomarcadores xeoquímicos 
O fitol é probablemente o composto isoprenoide acrílico máis abondoso presente na biosfera e os seus produtos de degradación foron utilizados como trazadores bioxeoquímicos en ambientes acuáticos.

## Aplicacións comerciais 
O fitol é utilizado na industria dos perfumes e usado en cosméticos, xampús, xabóns, limpadores domésticos e deterxentes. O seu uso en todo o mundo estimouse en aproximadamednte 0,1–1,0 toneladas métricas por ano.

## Notas 
## Véxase tamén 
### Outros artigos 
* Isofitol
* Fitantriol
Cebuella pygmaea

O ***Cebuella pygmaea*** é unha especie de primate platirrino da familia Callitrichidae. Caracterízase polo seu pequeno tamaño, sendo a especie de mono do Novo Mundo máis pequena.

## Notas 
## Véxase tamén 
### Ligazóns externas 
*Primate Info Net *Callithrix pygmaea* Factsheet
Cefalofininos

[miniatura|220px|*[Oreotragus oreotragus*]]
[miniatura|220px|*[Cephalophus niger*]]
A dos **cefalofininos** (*Cephalophini*) é unha tribo de mamíferos artiodáctilos da familia dos bóvidos, subfamilia dos cefalofinos.

A tribo inclúe catro xéneros con dezaoito especies de antílopes, próximos aos antilopinos e aos caprinos, que habitan en rexións densamente cubertas de vexetación na zona ecuatorial de África.

## Taxonomía 
### Descrición 
A tribo foi descrita en 1863 polo zoólogo inglés Edward Blyth.
  
### Etimoloxía 
O nome científico da tribo, *Cephalophini*, está formado polos elementos do latín científico *Cephaloph-*, raíz do nome do seu xénero tipo, *Cephalophus*, e *-ini*, sufixo empregado para formar os nomes das tibos de animais.

### Xéneros 
* '*Tribo *Cephalophini'''* Blyth, 1863 
** *Oreotragus* (Zimmermann, 1783) 
** *Philantomba* C. H. Smith, 1827 
** *Sylvicapra*  (Ogilby, 1837) 
** *Cephalophus* (Hamilton Smith, 1827)

### Relacións filoxenéticas dos cefalofinos 
Cladograma debido a Jonathan Margot.

## Notas 
## Véxase tamén 
### Bibliografía 
* Groves, C. & Grubb, P. (2011): *Ungulate Taxonomy*. Baltimore, Maryland, USA: Johns Hopkins University Press. ISBN  978-1-4214-0093-8.
* Groves, C. P. *et al*. (2011): "Family Bovidae (Hollow-horned rumiants)". In: Wilson, D. E. & Mittermeier, R. A. eds (2011): *Handbook of the Mammals of the World. Volume II. Hoofed Mammals*. Barcelona: Lynx edicions. ISBN 978-84-96553-77-4.

### Outros artigos 
* Bóvidos
* Antílope

### Ligazóns externas 
* Cephalophini  na EOL. 
* Cephalophini  en Fossilworks.
* Tribus Cephalophini Blyth, 1863 en BioLib.
* Tribe *Cephalophini* no Taxonomicon.
* Species dictionary observations: *Cephalophini'' en iSpotNature.
Pío Ramón Ojea

**Pío Ramón Ojea**, nado en Allariz o 29 de agosto de 1869 e finado en Ourense o 25 de agosto de 1943, foi un mestre, pedagogo e político galego.

## Traxectoria 
Fillo de Eligio Ojea. Foi director do Colexio San José de Calasanz de Ourense (1905). Dirixiu o *Boletín del Magisterio*. Foi profesor auxiliar da Escola Normal de Mestres de Ourense dende 1911. Impartiu clases de Xeografía e foi secretario da Normal baixo a dirección de Emilio Amor Rolán. Foi concelleiro de Ourense polo Partido Liberal en 1917. Finou en Ourense o 25 de agosto de 1943.

## Vida persoal 
Casou con Dolores Fernández Antelo e foi pai de Xosé Ramón Fernández-Oxea.

## Notas
Eurocopter EC225 Super Puma

O **Eurocopter EC225 Super Puma** (no presente **Airbus Helicopters H225**) é un helicóptero de transporte de pasaxeiros de longo alcance desenvolvido por Eurocopter como a seguinte xeración da familia civil Super Puma. É un aparello de dous motores que pode transportar ata 19 pasaxeiros xunto con dous pilotos e un asistente de cabina, dependendo da súa configuración. O helicóptero está comercializado para servizos de asistencia en mar a fóra e tarefas de transporte de pasaxeiros VIP, así como para misións de servizo público.

O EC225, orientado ao uso civil, ten un equivalente militar, que orixinalmente designouse como o Eurocopter EC725; en 2015 pasou a chamarse H225M. O EC225 foi renomeado formalmente como H225 en 2015, en consonancia co cambio de marca corporativo de Eurocopter como Airbus Helicopters.

## Desenvolvemento 
Tras a crise do petróleo de 1973 as compañías petrolíferas e de gas comezaron operación de exploración e explotación en mar aberto, creando así a necesidade de helicópteros máis capaces. O desenvolvemento do EC225, unha versión alongada do AS332 Super Puma, foi anunciado por Eurocopter en xuño de 1998. As principais diferenzas do EC225 con respecto o AS332 son a adopción the adoption da tecnoloxía de rotor Spheriflex e novos motores turboeixo Turbomeca Makila 2A, xunto cunha caixa de cambios principal redeseñada para acomodar os cambios do rotor e do motor, e a adición dun sistema integrado de visualización de voo; eses cambios resultaron en velocidades máis altas e unha maior comodidade para os pasaxeiros, ademais de máis seguridade e menos custos de operación.

O 27 de novembro de 2000 o primeiro prototipo realizou o seu voo de estrea. En xullo de 2004 o tipo obtivo a certificación por parte da Axencia Europea de Seguridade Aérea.

En febreiro de 2014 Airbus Helicopters anunciou na Heli-Expo 2014 o desenvolvemento dunha variante mellorada, o EC225e. Este conta con numerosos cambios como un novo sistema de aviónica, un sistema TCAS II para evitar colisións, un sistema automático de identificación, e un sistema especializado de aproximación a plataformas; tamén se intentou equipar un motor mellorado Turbomeca Makila 2B para incrementar o peso máximo de engalaxe do EC225e uns 550&nbsp;kg, é un tanque de combustible adicional no compartimento de equipaxe posterior para aumentar o seu alcance ata 300 millas náuticas con 10 pasaxeiros no seu interior. Algunhas das modificacións poden realizarse nos existintes EC225. No mesmo anuncio Lease Corporation International dixo que tiña un pedido de 645 millóns de dólares por 15 EC225e (xunto con 6 Airbus Helicopters EC175) como cliente de lanzamento. En febreiro de 2016 o motor Makila 2B foi eliminado do EC225e como medida para reducir custos, aínda que o desenvolvemento dos outros aspectos estruturais e de aviónica seguiu adiante.

En 2015 Airbus Helicopters anunciou no Paris Air Show que comezara a desenvolver un sucesor completamente novo do EC225, inicialmente designado Airbus Helicopters X6. A liña de produción do EC225 está proxectada para que continue fabricando o aparello ata ao redor de 2030, inicialmente solapándose co seu sucesor.

## Notas